To dage før eksamen skal afvikles, vælger SOSU Nord at skifte det fysiske rum ud med et virtuelt, efter en elev på et af skolens hold blev testet positiv for coronavirus.

Beredskabsplanen på SOSU Nord i Aalborg er sat i værk. En af skolens studerende er sendt hjem, efter eleven blev testet positiv for coronavirus. Elevens hold samt to undervisere er ligeledes hjemsendt, indtil en positiv test kan fremvises. Tilbage til onlineeksamen Smittetilfældet på SOSU Nord viser sig dog at være lidt uheldigt timet, eftersom den hjemsendte klasse har afsluttende eksamen på onsdag. - Vi forventer selvfølgelig ikke, at eleverne har fået svar på deres coronaprøver inden onsdag, og vi har derfor valgt at afholde eksamen online i stedet. Vi har skiftet det fysiske rum ud med et virtuelt, som vi havde erfaring med tilbage i marts, lyder det fra direktør på SOSU Nord Lene Kvist. Også holdets dimission, som skullet have været holdt på fredag, bliver anderledes end forventet og er i første omgang udsat. SOSU Nord fortsætter den daglige undervisning på skolen, under tæt kontakt med de relevante myndigheder.